Кирил Влахов
Камеличе

chitanka.info

Любимата на Данте — Беатриче,

навярно е била добро момиче,

но не и колкото е мойто Камеличе.

Навярно някъде в чужбина,

на Ками ще й казват Камелина…

Да, трудно е било в живота

на мойта мила Камелота,

но тя справила се е отлично

със всичко — тъпо и логично.

Любимата на Хамлет е Офелия,

обича тя до смърт — кое ли я

накара жално тъй да плаче…

Не зная. Зная само че Камелия

навярно повече ридала е,

със един неверник за раздялата…

Тя, мойто мило Камче.

Изправи се накрая тя обаче,

поизтупа се и почна пак да крачи…

Тя, моето юначенце —

мойто мило, сладко Камченце.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.